Alaala sa mga Pinaslang na Hudyo ng Europa

Ang Alaala sa mga Pinaslang na Hudyo ng Europa (Aleman: Denkmal für die ermordeten Juden Europas), na kilala rin bilang Alaala sa Holokausto (Aleman: Holocaust-Mahnmal), ay isang alaala sa Berlin sa mga Hudyong biktima ng Holokausto, na dinisenyo ng arkitekto na si Peter Eisenman at Buro Happold. Binubuo ito ng 19,000 metro kuwadrado (200,000 sq ft) pook na nilagyan ng 2,711 kongkretong slab o "stele", na nakaayos sa isang grid pattern sa isang pababang parang. Ang orihinal na plano ay maglagay ng halos 4,000 slab, ngunit pagkatapos ng muling pagkalkula, ang bilang ng mga slab na legal na maaaring magkasya sa mga itinalagang lugar ay 2,711. Ang stele ay 2.38 metro (7 tal 10 in) ang haba,0.95 metro (3 tal 1 in) ang lapad at iba-iba ang taas mula 0.2 hanggang 4.7 metro (8 in hanggang 15 tal 5 in). Nakaayos ang mga ito sa mga hilera, 54 sa mga ito ay papunta sa hilaga–timog, at 87 patungo sa silangan–kanluran sa tamang mga anggulo ngunit bahagyang nakatagilid. Isang kalakip na subteraneong "Lugar ng Impormasyon" (Aleman: Ort der Information) ay nagtataglay ng mga pangalan ng humigit-kumulang 3 milyong Hudyong biktima ng Holkausto, nakuha mula sa Israeli museo na Yad Vashem. Nagsimula ang pagtatayo noong 1 Abril 2003, at natapos noong 15 Disyembre 2004. Ito ay pinasinayaan noong 10 Mayo 2005, animnapung taon pagkatapos ng Ikalawang Digmaang Pandaigdig sa Europa, at binuksan sa publiko makalipas ang dalawang araw. Matatagpuan ito sa isang bloke sa timog ng Tarangkahang Brandeburgo, sa kapitbahayan ng Mitte. Ang halaga ng konstruksiyon ay humigit-kumulang €25 million . Mga sanggunian